**RAZPISNA DOKUMENTACIJA**

**k javnemu razpisu za sofinanciranje oddelkov z dodatno športno ponudbo v osnovnih šolah za šolsko leto 2024/2025**

**Razpisna dokumentacija vsebuje:**

1. **BESEDILO JAVNEGA RAZPISA**
2. **SPLOŠNA NAVODILA V ZVEZI Z JAVNIM RAZSPISOM, IZPOLNJEVANJEM OBRAZCEV IN ODDAJO VLOG**
3. **POSTOPEK IZBORA IN SOFINANCIRANJA**
4. **POSLEDICE, ČE SE UGOTOVI DVOJNO FINANCIRANJE**
5. **POROČANJE**
6. **BESEDILO JAVNEGA RAZPISA**

Številka: 6712-22/2024/2

Datum: 25. 3. 2024

Na podlagi 16. in 39. člena Zakona o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646), [51/16](http://www.uradni-list.si/1/objava.jsp?sop=2016-01-2246), [36/21](http://www.uradni-list.si/1/objava.jsp?sop=2021-01-0716), [82/21](http://www.uradni-list.si/1/objava.jsp?sop=2021-01-1758), [189/21](http://www.uradni-list.si/1/objava.jsp?sop=2021-01-3724), [153/22](http://www.uradni-list.si/1/objava.jsp?sop=2022-01-3795) in [18/23](http://www.uradni-list.si/1/objava.jsp?sop=2023-01-0348)), 17. in 19. člena Zakona o športu (Uradni list RS št. 29/17, 21/18 – ZNOrg, [82/20](http://www.uradni-list.si/1/objava.jsp?sop=2020-01-1236) in 3/22 - ZDeb), delnega Letnega programa športa v Republiki Sloveniji za področje športne vzgoje otrok in mladine za leto 2025 št. 6712-212024/1, z dne 11. 3. 2024, v povezavi s Pravilnikom o sofinanciranju izvajanja letnega programa športa na državni ravni za področje športne vzgoje otrok in mladine (Uradni list RS, št. 118/23 in 124/23), v nadaljnjem besedilu: pravilnik), Zakona o izvrševanju proračunov Republike Slovenije za leti 2024 in 2025 (Uradni list RS št. 123/23 in 12/24), Proračuna Republike Slovenije za leto 2025 (Uradni list RS, št. 123/23), objavlja Ministrstvo za vzgojo in izobraževanje

**Javni razpis za** **sofinanciranje oddelkov z dodatno športno ponudbo v osnovnih šolah za šolsko leto 2024/2025**

1. **Naziv in sedež neposrednega proračunskega uporabnika, ki dodeljuje sredstva**

Ministrstvo za vzgojo in izobraževanje, Masarykova cesta 16, 1000 Ljubljana (v nadaljnjem besedilu: ministrstvo).

1. **Cilj javnega razpisa**

Cilja javnega razpisa sta:

* povečati količino ur športa za učence v osnovni šoli,
* povečati kakovost ter privlačnost programov športne vzgoje otrok in mladine.

1. **Predmet javnega razpisa**

Predmet javnega razpisa je sofinanciranje Oddelkov z dodatno športno ponudbo v osnovnih šolah, ki izvajajo javno veljavni program v prvem vzgojno izobraževalnem obdobju.

1. **Navedba pogojev za kandidiranje na javnem razpisu in meril za izbor**

Na javni razpis za sofinanciranje Oddelkov z dodatno športno ponudbo v osnovnih šolah se lahko prijavijo osnovne šole, ki izvajajo javno veljavni izobraževalni program, ki bodo v šolskem letu 2024/2025 organizirale oddelke z dodatno športno ponudbo za učence vključene v 1. do 3. razred.

Predlagani programi morajo izpolnjevati naslednje pogoje:

|  |  |
| --- | --- |
| 4.1 | Program mora vsebovati raznolike športne vsebine kot nadgradnjo učnega načrta za šport . |
| 4.2 | Program mora biti vključen v letni delovni načrt šole za šolsko leto 2024/2025. |
| 4.3 | Zaradi zagotavljanja raznolikost vadbenih pogojev mora program vključevati uporabo dodatnih športnih objektov ali površin za šport v naravi. |
| 4.4 | Zaradi zagotavljanja učinkovitost programa iz vidika telesne zmogljivosti morajo biti učenci vključeni v sistem spremljanja podatkov o gibalnih sposobnostih in morfoloških značilnostih. |

Vloge bodo ocenjene v skladu z naslednjimi merili:

|  |  |  |
| --- | --- | --- |
| MERILO | | Število točk |
| 1 | CENA - STROŠKI UDELEŽBE NA UČENCA PRI PROGRAMU: | skupaj 5 |
| Program je za učence brezplačen | 5 |
| Učenec pokriva do 25 % stroškov programa | 3 |
| Učenec pokriva do 50 % stroškov programa | 2 |
| Učenec pokriva do 75 % stroškov programa | 1 |
| Učenec pokriva več kot 75 % stroškov programa | 0 |
| 2 | KOMPETENTNOST STROKOVNIH DELAVCEV IN OBSEG PROGRAMA: | skupaj 15 |
| Skupno poučevanje učitelja športa in učitelja razrednega pouka pri vseh rednih urah športa in dve dodatni uri športa tedensko | 15 |
| Skupno poučevanje učitelja športa in učitelja razrednega pouka pri dveh rednih urah športa in dve dodatni uri športa tedensko | 13 |
| Skupno poučevanje učitelja športa in učitelja razrednega pouka pri eni redni uri športa in dve dodatni uri športa tedensko | 11 |
| Skupno poučevanje učitelja športa in učitelja razrednega pouka pri vseh rednih urah športa in ena dodatna ura športna tedensko | 10 |
| Skupno poučevanje učitelja športa in učitelja razrednega pouka pri dveh rednih urah športne vzgoje in ena dodatna ura športne vzgoje tedensko | 8 |
| Skupno poučevanje učitelja športa in učitelja razrednega pouka pri eni redni uri športne vzgoje in ena dodatna ura športne vzgoje tedensko | 6 |
| Dve dodatni uri športa tedensko, ki ju poučuje učitelj športa | 5 |
| Skupno poučevanje učitelja športa in učitelja razrednega pouka pri vseh rednih urah športa | 3 |
| Ena dodatna ura športa tedensko, ki jo poučuje učitelj športa | 1 |
| 3 | ŠTEVILO ODDELKOV VKLJUČENIH V PROGRAM: |  |
| Za vsak oddelek, vključen v program | 2 |

Osnovne šole, ki v okviru Razširjenega programa za osnovne šole izvajajo steber Gibanje in zdravje, morajo izkazati izpolnjevanje pogojev v skladu s 4. točko, izven okvirja navedenega programa.

Dodatno točkovanje:

Šolam, ki so se s svojimi programi prijavile na javni razpis in se nahajajo v območju Triglavskega narodnega parka oziroma v tistih delih parkovnih lokalnih skupnosti, ki so zunaj narodnega parka, se v skladu s šestim odstavkom 11. člena Zakona o Triglavskem narodnem parku (Uradni list RS, št. 52/10, 46/14 – ZON-C, 60/17, 82/20 in 18/23 – ZDU-1O, v nadaljnjem besedilu: ZNTP-1) in v povezavi z drugim odstavkom 10. člena ZTNP-1 pripiše dodatne 3,5 točke.

Višina sofinanciranja se določi v skladu s pravilnikom.

V primeru, da ostanejo nerazdeljena sredstva, se v enakih zneskih razdelijo programom, ki so na podlagi meril/vrednotenja dobila manj sredstev od zaprošenih**,** vendar ne več kot do zaprošenega zneska za prijavljeni program.

Šola, ki ima podružnico, lahko prijavi več kot en program, in sicer en program za vsako enoto.

5. Predviden obseg javnih sredstev za sofinanciranje

Višina sredstev, ki se bodo zagotovila v finančnem načrtu ministrstva za leto 2025 za sofinanciranje razpisanih vsebin, znaša do 1.000.000,00 EUR. Sredstva so zagotovljena na proračunski postavki 231131 Športna vzgoja otrok in mladine na ukrepu 3311-11-0024 – Podporne aktivnosti.

**6. Upravičeni stroški za sofinanciranje**

Sofinancirajo se stroški strokovnega dela učitelja športa v dodatni športni ponudbi in uporaba dodatnih športnih objektov in površin za šport v naravi za izvajanje programa.

7. Obdobje za porabo sredstev

Ministrstvo bo sofinanciralo le upravičene stroške od 1. 9. 2024 do 31. 8. 2025, v skladu proračunskimi zmožnostmi ministrstva.

8. Vsebina vloge

Vloga mora vsebovati izpolnjen in ožigosan prijavni obrazec, podpisan s strani pooblaščene osebe prijavitelja.

9. Način prijave in razpisni rok

Vloge morajo biti poslane ali dostavljene na naslov Ministrstvo za vzgojo in izobraževanje, Urad za razvoj in kakovost izobraževanja, Sektor za šport otrok in mladine, Masarykova cesta 16, 1000 Ljubljana, najkasneje do 26. aprila 2024. Šteje se, da je vloga prispela pravočasno, če je bila (najkasneje) zadnji dan roka za oddajo vlog oddana na pošti priporočeno ali do 10. ure oddana v vložišču Ministrstva za vzgojo in izobraževanje, Masarykova cesta 16, 1000 Ljubljana. Vloga mora biti predložena v zaprti ovojnici, ovojnica pa mora biti na sprednji strani označena z napisom: »**Ne odpiraj – vloga JR ŠOM (6712-22/2024)**«. Na hrbtni strani ovitka mora biti označen polni naslov pošiljatelja. Ovojnica, ki ni označena v skladu s prejšnjim stavkom, bo s sklepom zavržena in vrnjena vlagatelju. Popolna vloga vsebuje vse, z razpisno dokumentacijo predpisane obrazce in priloge. Kot pravočasne bodo upoštevane vloge, ki bodo, **v določenem roku,** **ne glede na način dostave, prispele v vložišče ministrstva.** Vloge, ki ne bodo oddane na predpisanih obrazcih, ne bodo predmet dopolnjevanja in bodo kot nepopolne zavržene. Vlogo, ki ni pravočasna ali je ni vložila upravičena oseba, ministrstvo zavrže s sklepom. Pritožba zoper sklep ni dovoljena. Po oddaji vloge po pošti oz. v vložišču mora vlagatelj, po elektronski pošti, na naslov gp.mvi@gov.si poslati tudi izpolnjen Wordov obrazec svoje prijave. V zadevo elektronskega sporočila napiše: **Vloga JR ŠOM (6712-22/2024)**.

**10. Datum odpiranja vlog**

Vloge bo odprla in ocenila komisija za izvedbo postopka javnega razpisa (v nadaljevanju: komisija), ki jo imenuje minister za vzgojo in izobraževanje. Komisija bo začela odpirati vloge 6. maja 2024. Odpiranje vlog ne bo javno.

Odpirajo se samo v roku dostavljene in pravilno označene ovojnice. Za vsako vlogo komisija ugotovi, ali je pravočasna, ali jo je podala upravičena oseba in ali je popolna. Komisija o odpiranju vlog vodi zapisnik.

Komisija v roku osmih dni od odpiranja vlog pisno pozove tiste vlagatelje, katerih vloge ne vsebujejo vseh z razpisno dokumentacijo zahtevanih podatkov (nepopolne vloge), da jih dopolnijo. Rok za dopolnitev ne sme biti krajši od 8 dni in ne daljši od 15 dni. Če vlagatelj vloge ne dopolni v zahtevanem roku, ministrstvo vlogo zavrže s sklepom. Pritožba zoper sklep ni dovoljena.

11. Ocenjevanje, vrednotenje in obveščanje o izidu javnega razpisa

Komisija opravi strokovni pregled popolnih vlog, tako da preveri izpolnjevanje razpisnih pogojev in jih oceni na podlagi meril iz 4. točke razpisne dokumentacije, ter pripravi predlog izbire in sofinanciranja programov javnega razpisa. Komisija o opravljenem strokovnem pregledu in ocenjevanju vodi zapisnik, v katerem natančno navede razloge za razvrstitev in predlog, kateri programi se sofinancirajo v določenem obsegu, kateri pa se glede na višino sredstev in razvrstitev ne financirajo. Ocenjevanje in vrednotenje vlog ter zapisnik komisije niso javni.

Vlagatelji bodo o izidu javnega razpisa obveščeni najkasneje v 60 dneh od datuma odpiranja vlog. Ob izdaji odločbe o izbiri ministrstvo vlagatelja pozove k podpisu pogodbe o sofinanciranju. Če se vlagatelj v roku osmih dni ne odzove, se šteje, da je umaknil vlogo za sofinanciranje.

Vlagatelj, ki meni, da izpolnjuje pogoje in merila iz javnega razpisa in da mu razpisana sredstva neopravičeno niso bila dodeljena, lahko v roku osmih dni od vročitve odločbe vloži ugovor pri ministrstvu. Vloženi ugovor ne zadrži podpisa pogodb z izbranimi vlagatelji. Predmet ugovora ne more biti primernost meril za ocenjevanje vlog.

Ministrstvo o ugovoru odloči v roku 30 dni od njegovega prejema. Odločitev o izbiri je s tem dokončna.

Ministrstvo lahko do roka za oddajo vlog s sklepom ustavi postopek javnega razpisa, pozneje, do izdaje odločb pa le v primeru, da v sprejetem proračunu niso zagotovljene pravice proste porabe v potrebni višini. Ministrstvo sklep o ustavitvi postopka objavi v Uradnem listu Republike Slovenije in o tem obvesti tudi vse, ki so oddali vlogo na javni razpis. Zoper sklep o ustavitvi postopka javnega razpisa pritožba ni dovoljena.

12. Razpisna dokumentacija

Vse informacije in razpisna dokumentacija so na voljo na spletnem naslovu: <https://www.gov.si/drzavni-organi/ministrstva/ministrstvo-za-vzgojo-in-izobrazevanje/javne-objave/>.

Za dodatne informacije lahko vlagatelji pokličejo Ksenijo Cesar (01/400 53 53).

Ministrstvo za vzgojo in izobraževanje

dr. Darjo FELDA

MINISTER

**2. SPLOŠNA NAVODILA V ZVEZI Z JAVNIM RAZSPISOM, IZPOLNJEVANJEM OBRAZCEV IN ODDAJO VLOG**

Pri pripravi vloge na javni razpis je treba še posebej upoštevati naslednje:

**Splošne informacije**

Vse informacije in razpisna dokumentacija, so na voljo na spletnem naslovu: https://www.gov.si/drzavni-organi/ministrstva/ministrstvo-za-vzgojo-in-izobrazevanje/javne-objave/. Dodatne informacije lahko vlagatelji dobijo na Uradu za razvoj in kakovost izobraževanja, Sektor za šport otrok in mladine pri Kseniji Cesar (01/400 53 53) do 25. aprila 2024.

**Spremembe oziroma dopolnitve javnega razpisa**

Pred potekom roka za oddajo vlog lahko ministrstvo spremeni javni razpis z izdajo sprememb oziroma dopolnitev. Navedeno objavi v Uradnem listu RS. Vsaka taka sprememba oziroma dopolnitev bo sestavni del razpisne dokumentacije in bo objavljena tudi na spletnem naslovu <https://www.gov.si/drzavni-organi/ministrstva/ministrstvo-za-vzgojo-in-izobrazevanje/javne-objave/>.

**Razpisni obrazci**

Razpisni obrazec se nahaja na spletnem naslovu ministrstva:

<https://www.gov.si/drzavni-organi/ministrstva/ministrstvo-za-vzgojo-in-izobrazevanje/javne-objave/>.

**Oddaja vlog**

Vloge morajo biti poslane ali dostavljene na naslov Ministrstvo za vzgojo in izobraževanje, Urad za razvoj in kakovost izobraževanja, Sektor za šport otrok in mladine, Masarykova cesta 16, 1000 Ljubljana, najkasneje do 26. aprila 2024. Šteje se, da je vloga prispela pravočasno, če je bila (najkasneje) zadnji dan roka za oddajo vlog oddana na pošti priporočeno ali do 10. ure oddana v vložišču Ministrstva za vzgojo in izobraževanje, Masarykova cesta 16, 1000 Ljubljana. Vloga mora biti predložena v zaprti ovojnici, ovojnica pa mora biti na sprednji strani označena z napisom: »**Ne odpiraj – vloga JR ŠOM (6712-22/2024)**«. Na hrbtni strani ovitka mora biti označen polni naslov pošiljatelja. Ovojnica, ki ni označena v skladu s prejšnjim stavkom, bo s sklepom zavržena in vrnjena vlagatelju. Popolna vloga vsebuje vse, z razpisno dokumentacijo predpisane obrazce in priloge. Kot pravočasne bodo upoštevane vloge, ki bodo, **v določenem roku,** **ne glede na način dostave, prispele v vložišče ministrstva.** Vloge, ki ne bodo oddane na predpisanih obrazcih, ne bodo predmet dopolnjevanja in bodo kot nepopolne zavržene. Vlogo, ki ni pravočasna ali je ni vložila upravičena oseba, ministrstvo zavrže s sklepom. Pritožba zoper sklep ni dovoljena. Po oddaji vloge po pošti oz. v vložišču mora vlagatelj, po elektronski pošti, na naslov gp.mvi@gov.si poslati tudi izpolnjen Wordov obrazec svoje prijave. V zadevo elektronskega sporočila napiše: **Vloga JR ŠOM (6712-22/2024)**.

**Prijava**

Vsaka prijava se lahko nanaša izključno na en program, ki je predmet tega razpisa.

**Število prijav**

Šola se lahko prijavi z enim programom. Šola, ki ima podružnico, lahko prijavi več kot en program, in sicer en program za vsako enoto. Za vsak prijavljen podružnični program šola odda svoj obrazec. Stroške programa se vodi ločeno.

**Upravičeni stroški za sofinanciranje**

Sofinancirajo se stroški strokovnega dela učitelja športa v dodatni športni ponudbi, tudi plača, in uporaba dodatnih športnih objektov in površin za šport v naravi za izvajanje programa, tudi vstopnine, pri čemer se morajo računi za opravljene storitve glasiti na izvajalca.

**3. POSTOPEK IZBORA IN SOFINANCIRANJA**

**Postopek pregleda vlog**

Pristojna komisija bo pravilno označene vloge odprla v roku, ki je določen v javnem razpisu. Vloga, ki ni pravočasna ali je ni vložila upravičena oseba, bo s sklepom zavržena.

Odpirajo se samo v roku dostavljene in pravilno označene ovojnice. Za vsako vlogo komisija ugotovi, ali je pravočasna, ali jo je podala upravičena oseba in ali je popolna. Komisija o odpiranju vlog vodi zapisnik.

Prijavitelje, ki bodo oddali nepopolne vloge, bo komisija pozvala k dopolnitvi. Rok za dopolnitev ne sme biti krajši od 8 dni in ne daljši od 15 dni. Vse nepopolne vloge, ki ne bodo dopolnjene v zahtevanem roku, bodo zavržene s sklepom. Pritožba zoper sklep ni dovoljena. Komisija bo pregledala popolne vloge in jih ocenila na podlagi pogojev in meril, navedenih v javnem razpisu.

**Ocenjevanje vlog**

Vloge bo ocenjevala komisija po merilih, določenih v javnem razpisu in razpisni dokumentaciji. Pomembno je, da prijavitelj v celoti poda vse zahtevane informacije v razpisni dokumentaciji, saj bo le tako omogočil ustrezno ocenjevanje posameznih aktivnosti in programa kot celote.

Predlog sofinanciranja izbranih izvajalcev pripravi komisija, ki jo imenuje minister za vzgojo in izobraževanje. Komisija opravi strokovni pregled popolnih vlog, tako da preveri izpolnjevanje razpisnih pogojev in jih oceni na podlagi meril, določenih z javnim razpisom in razpisno dokumentacijo ter glede na to pripravi predlog izbire in sofinanciranja programov. Komisija o opravljenem strokovnem pregledu in ocenjevanju vodi zapisnik v skladu s prvim odstavkom 25. člena Zakona o športu (Uradni list RS št. 29/17, 21/18 – ZNOrg, [82/20](http://www.uradni-list.si/1/objava.jsp?sop=2020-01-1236) in 3/22 - ZDeb), v katerem natančno navede razloge za razvrstitev in predlog, kateri programi se sofinancirajo v določenem obsegu, kateri pa se glede na višino sredstev in razvrstitev ne sofinancirajo.

O dodelitvi sredstev odloči ministrstvo z odločbo v skladu z javnim razpisom.

Vlagatelj, ki meni, da izpolnjuje pogoje in merila iz javnega razpisa in da mu razpisana sredstva neopravičeno niso bila dodeljena, lahko vloži ugovor zoper odločbo o izboru v roku 8 dni od prejema odločbe na naslov ministrstva. V ugovoru mora natančno opredeliti razloge, zaradi katerih vlaga ugovor. Predmet ugovora ne more biti primernost meril za ocenjevanje vlog. Ministrstvo z odločbo odloči o ugovoru v roku 30 dni. Odločitev o izbiri je s tem dokončna.

**Rok za podpis pogodbe**

Rok za podpis pogodbe je 8 dni od poziva k podpisu pogodbe.

**Opredelitev zaupnosti postopka**

Podatki, povezani z razlago, ocenjevanjem in primerjavo vlog ter predlogom za izbiro vlagatelja, ne bodo posredovani vlagateljem ali katerikoli drugi osebi, ki ni uradno vključena v postopek, vse do izdaje odločb o (ne)izboru. Podatki bodo uporabljani samo za namene javnega razpisa in ne bodo dostopni nikomur izven kroga oseb, ki bodo na strani ministrstva vključene v postopek javnega razpisa.

**4. POSLEDICE, ČE SE UGOTOVI DVOJNO FINANCIRANJE**

Dvojno uveljavljanje stroškov in izdatkov, ki so že bili oziroma bi lahko bili povrnjeni iz katerega koli drugega vira oziroma so bili odobreni, ni dovoljeno. Če se ugotovi dvojno uveljavljanje stroškov in izdatkov, bo zahtevano vračilo že izplačanega zneska sofinanciranja z zakonskimi zamudnimi obrestmi od dneva nakazila sredstev iz proračuna Republike Slovenije na transakcijski račun izvajalca do dneva vračila sredstev v proračun Republike Slovenije. Če je dvojno uveljavljanje stroškov in izdatkov namerno, se bo obravnavalo kot goljufija.

**5. POROČANJE**

Prejemnik sredstev bo moral v času trajanja pogodbe ministrstvu posredovati poročila o izvajanju aktivnosti:

* poročilo o izvajanju programa ob koncu šolskega leta,
* zaključno poročilo z dokazili o plačanih računih,
* poročila na posebno zahtevo ministrstva.

**V PRILOGI:**

* **PRILOGA 1 – prijavni obrazec**
* **PRILOGA 2 – vzorec pogodbe**